CELEX: 32011R0954
Language: lv
Date: 2011-09-14
Title: Eiropas Parlamenta un Padomes Regula (ES) Nr. 954/2011 ( 2011. gada 14. septembris ), ar kuru groza Regulu (EK) Nr. 2006/2004 par sadarbību starp valstu iestādēm, kas atbildīgas par tiesību aktu īstenošanu patērētāju tiesību aizsardzības jomā Dokuments attiecas uz EEZ

4.10.2011   
            
            
               LV
            
            
               Eiropas Savienības Oficiālais Vēstnesis
            
            
               L 259/1
            
         EIROPAS PARLAMENTA UN PADOMES REGULA (ES) Nr. 954/2011
   (2011. gada 14. septembris),
   ar kuru groza Regulu (EK) Nr. 2006/2004 par sadarbību starp valstu iestādēm, kas atbildīgas par tiesību aktu īstenošanu patērētāju tiesību aizsardzības jomā
   (Dokuments attiecas uz EEZ)
   EIROPAS PARLAMENTS UN EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 114. pantu,
   ņemot vērā Eiropas Komisijas priekšlikumu,
   pēc leģislatīvā akta projekta nosūtīšanas valstu parlamentiem,
   ņemot vērā Eiropas Ekonomikas un sociālo lietu komitejas atzinumu (1),
   pēc apspriešanās ar Reģionu komiteju,
   saskaņā ar parasto likumdošanas procedūru (2),
   tā kā:
   
               (1)
            
            
               Regulā (EK) Nr. 2006/2004 (3) izklāstīti nosacījumi, kurus ievērojot dalībvalstu kompetentās iestādes, kas norādītas kā atbildīgas par patērētāju interešu aizsardzības aktu īstenošanu, sadarbojas cita ar citu un ar Komisiju, lai nodrošinātu minēto tiesību aktu ievērošanu un iekšējā tirgus netraucētu darbību, kā arī lai stiprinātu patērētāju ekonomisko interešu aizsardzību.
            
         
               (2)
            
            
               Regulas (EK) Nr. 2006/2004 3. panta a) punktā noteikts, ka “patērētāju interešu aizsardzības akti” ir direktīvas, kā tās transponētas dalībvalstu iekšējā tiesību sistēmā, un regulas, kas uzskaitītas minētās regulas pielikumā (“pielikums”).
            
         
               (3)
            
            
               Pēc Regulas (EK) Nr. 2006/2004 stāšanās spēkā vairāki no pielikumā minētajiem leģislatīvajiem aktiem ir atcelti un ir pieņemti jauni tiesību akti.
            
         
               (4)
            
            
               Direktīva 84/450/EEK (4) ir atcelta un aizstāta ar Direktīvu 2006/114/EK (5). Tāpēc pielikumā būtu jāsvītro atsauce uz Direktīvu 84/450/EEK un jāaizstāj ar atsauci uz konkrētiem Direktīvas 2006/114/EK pantiem, kuru mērķis ir patērētāju interešu aizsardzība.
            
         
               (5)
            
            
               Lai gan Direktīva 87/102/EEK (6) ir atcelta un aizstāta ar Direktīvu 2008/48/EK (7), Direktīva 2008/48/EK tieši neparedz, ka atsauces uz atcelto Direktīvu 87/102/EEK uzskatāmas par atsaucēm uz Direktīvu 2008/48/EK. Juridiskās noteiktības labad pielikumā iekļautā atsauce uz Direktīvu 87/102/EEK tādēļ būtu jāaizstāj ar atsauci uz Direktīvu 2008/48/EK.
            
         
               (6)
            
            
               Direktīva 89/552/EEK (8) ir atcelta un aizstāta ar Direktīvu 2010/13/ES (9). Saskaņā ar Direktīvas 2010/13/ES 34. panta otro daļu atsauces uz Direktīvu 89/552/EEK uzskatāmas par atsaucēm uz Direktīvu 2010/13/ES. Tomēr skaidrības labad pielikumā minētā atsauce uz Direktīvu 89/552/EEK būtu jāaizstāj ar atsauci uz attiecīgajiem Direktīvas 2010/13/ES pantiem.
            
         
               (7)
            
            
               Direktīva 93/13/EEK (10) nav grozīta ar Lēmumu 2002/995/EK (11). Tādēļ pielikumā būtu jāsvītro atsauce uz minēto lēmumu.
            
         
               (8)
            
            
               Direktīva 94/47/EK (12) ir atcelta un aizstāta ar Direktīvu 2008/122/EK (13). Saskaņā ar Direktīvas 2008/122/EK 18. panta otro daļu atsauces uz Direktīvu 94/47/EK uzskatāmas par atsaucēm uz Direktīvu 2008/122/EK. Tomēr skaidrības labad pielikumā minētā atsauce uz Direktīvu 94/47/EK būtu jāaizstāj ar atsauci uz Direktīvu 2008/122/EK.
            
         
               (9)
            
            
               Ar Direktīvu 97/55/EK (14) ir grozīta atceltā Direktīva 84/450/EEK. Tādēļ pielikumā būtu jāsvītro atsauce uz Direktīvu 97/55/EK.
            
         
               (10)
            
            
               Pielikums būtu atbilstīgi jāgroza.
            
         
               (11)
            
            
               Ir jānovērtē Regulas (EK) Nr. 2006/2004 efektivitāte un darbības mehānismi un rūpīgi jāizvērtē iespēja pielikumā iekļaut papildu tiesību aktus, kuri aizsargā patērētāju intereses, gatavojoties iespējamai minētās regulas pārskatīšanai, kuras mērķis ir nodrošināt valsts iestādēm, kas atbild par tiesību aktu īstenošanu, labākus līdzekļus tādu pārkāpumu efektīvai atklāšanai, izmeklēšanai un pārtraukšanai vai aizliegšanai, kuri kaitē patērētāju kopīgām interesēm pārrobežu situācijās. Tādēļ pēc iespējas ātrāk un jebkurā gadījumā līdz 2014. gada beigām Komisijai būtu jāiesniedz Eiropas Parlamentam un Padomei ziņojums, vajadzības gadījumā pievienojot tiesību akta priekšlikumu,
            
         IR PIEŅĒMUŠI ŠO REGULU.
   1. pants
   Regulu (EK) Nr. 2006/2004 ar šo groza šādi:
   
               1)
            
            
               iekļauj šādu pantu:
               “21.a pants
               Pārskatīšana
               Līdz 2014. gada 31. decembrim Komisija iesniedz Eiropas Parlamentam un Padomei ziņojumu, kurā novērtē šīs regulas efektivitāti un darbības mehānismus un rūpīgi izvērtē iespēju pielikumā iekļaut papildu tiesību aktus, kuri aizsargā patērētāju intereses. Šo ziņojumu izstrādā, pamatojoties uz ārējo novērtējumu un plašām apspriedēm ar visām ieinteresētajām personām, un vajadzības gadījumā tam pievieno tiesību akta priekšlikumu.”;
            
         
               2)
            
            
               pielikumu groza saskaņā ar šīs regulas pielikumu.
            
         2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Strasbūrā, 2011. gada 14. septembrī
      
         
            Eiropas Parlamenta vārdā –
         
            priekšsēdētājs
         
         J. BUZEK
      
      
         
            Padomes vārdā –
         
            priekšsēdētājs
         
         M. DOWGIELEWICZ
      
   
   
      (1)  OV C 218, 23.7.2011., 69. lpp.
   
      (2)  Eiropas Parlamenta 2011. gada 5. jūlija nostāja (Oficiālajā Vēstnesī vēl nav publicēta) un Padomes 2011. gada 27. jūlija lēmums.
   
      (3)  Eiropas Parlamenta un Padomes Regula (EK) Nr. 2006/2004 (2004. gada 27. oktobris) par sadarbību starp valstu iestādēm, kas atbildīgas par tiesību aktu īstenošanu patērētāju tiesību aizsardzības jomā (“Regula par sadarbību patērētāju tiesību aizsardzības jomā”) (OV L 364, 9.12.2004., 1. lpp.).
   
      (4)  Padomes Direktīva 84/450/EEK (1984. gada 10. septembris) par dalībvalstu normatīvo un administratīvo aktu tuvināšanu attiecībā uz maldinošu reklāmu (OV L 250, 19.9.1984., 17. lpp.).
   
      (5)  Eiropas Parlamenta un Padomes Direktīva 2006/114/EK (2006. gada 12. decembris) par maldinošu un salīdzinošu reklāmu (OV L 376, 27.12.2006., 21. lpp.).
   
      (6)  Padomes Direktīva 87/102/EEK (1986. gada 22. decembris) par dalībvalstu normatīvo un administratīvo aktu tuvināšanu attiecībā uz patēriņa kredītu (OV L 42, 12.2.1987., 48. lpp.).
   
      (7)  Eiropas Parlamenta un Padomes Direktīva 2008/48/EK (2008. gada 23. aprīlis) par patēriņa kredītlīgumiem un ar ko atceļ Direktīvu 87/102/EEK (OV L 133, 22.5.2008., 66. lpp.).
   
      (8)  Eiropas Parlamenta un Padomes Direktīva 89/552/EEK (1989. gada 3. oktobris) par dažu audiovizuālo mediju pakalpojumu sniegšanas noteikumu koordinēšanu, kas ietverti dalībvalstu normatīvajos un administratīvajos aktos (Audiovizuālo mediju pakalpojumu direktīva) (OV L 298, 17.10.1989., 23. lpp.).
   
      (9)  Eiropas Parlamenta un Padomes Direktīva 2010/13/ES (2010. gada 10. marts) par to, lai koordinētu dažus dalībvalstu normatīvajos un administratīvajos aktos paredzētus noteikumus par audiovizuālo mediju pakalpojumu sniegšanu (Audiovizuālo mediju pakalpojumu direktīva) (OV L 95, 15.4.2010., 1. lpp.).
   
      (10)  Padomes Direktīva 93/13/EEK (1993. gada 5. aprīlis) par negodīgiem noteikumiem patērētāju līgumos (OV L 95, 21.4.1993., 29. lpp.).
   
      (11)  Komisijas Lēmums 2002/995/EK (2002. gada 9. decembris), ar ko paredz pagaidu aizsardzības pasākumus attiecībā uz dzīvnieku valsts produktu importu pašpatēriņam (OV L 353, 30.12.2002., 1. lpp.).
   
      (12)  Eiropas Parlamenta un Padomes Direktīva 94/47/EK (1994. gada 26. oktobris) par pircēju aizsardzību attiecībā uz dažiem aspektiem līgumos, saskaņā ar kuriem pērk tiesības uz laiku izmantot nekustamo īpašumu (OV L 280, 29.10.1994., 83. lpp.).
   
      (13)  Eiropas Parlamenta un Padomes Direktīva 2008/122/EK (2009. gada 14. janvāris) par patērētāju aizsardzību attiecībā uz dažiem aspektiem, kas saistīti ar daļlaika lietojuma tiesībām, ilgtermiņa brīvdienu produktiem, tālākpārdošanas un apmaiņas līgumiem (OV L 33, 3.2.2009., 10. lpp.).
   
      (14)  Eiropas Parlamenta un Padomes Direktīva 97/55/EK (1997. gada 6. oktobris), ar ko groza Direktīvu 84/450/EEK par maldinošu reklāmu, lai tajā iekļautu salīdzinošo reklāmu (OV L 290, 23.10.1997., 18. lpp.).
   
      PIELIKUMS
      Regulas (EK) Nr. 2006/2004 pielikumu groza šādi:
      
                  1)
               
               
                  pirmo zemsvītras piezīmi aizstāj ar šādu:
                  
                              “(1)
                           
                           
                              Šā saraksta 6., 8. un 13. direktīva ietver īpašus noteikumus.”;
                           
                        
            
                  2)
               
               
                  pielikuma 1. punktu aizstāj ar šādu:
                  
                              “1.
                           
                           
                              Eiropas Parlamenta un Padomes Direktīva 2006/114/EK (2006. gada 12. decembris) par maldinošu un salīdzinošu reklāmu (OV L 376, 27.12.2006., 21. lpp.): 1. pants, 2. panta c) punkts un 4. līdz 8. pants.”;
                           
                        
            
                  3)
               
               
                  pielikuma 3. un 4. punktu aizstāj ar šādiem:
                  
                              “3.
                           
                           
                              Eiropas Parlamenta un Padomes Direktīva 2008/48/EK (2008. gada 23. aprīlis) par patēriņa kredītlīgumiem un ar ko atceļ Direktīvu 87/102/EEK (OV L 133, 22.5.2008., 66. lpp.).
                           
                        
                              4.
                           
                           
                              Eiropas Parlamenta un Padomes Direktīva 2010/13/ES (2010. gada 10. marts) par to, lai koordinētu dažus dalībvalstu normatīvajos un administratīvajos aktos paredzētus noteikumus par audiovizuālo mediju pakalpojumu sniegšanu (Audiovizuālo mediju pakalpojumu direktīva) (OV L 95, 15.4.2010., 1. lpp.): 9., 10., 11. pants un 19. līdz 26. pants.”;
                           
                        
            
                  4)
               
               
                  pielikuma 6. un 7. punktu aizstāj ar šādiem:
                  
                              “6.
                           
                           
                              Padomes Direktīva 93/13/EEK (1993. gada 5. aprīlis) par negodīgiem noteikumiem patērētāju līgumos (OV L 95, 21.4.1993., 29. lpp.).
                           
                        
                              7.
                           
                           
                              Eiropas Parlamenta un Padomes Direktīva 2008/122/EK (2009. gada 14. janvāris) par patērētāju aizsardzību attiecībā uz dažiem aspektiem, kas saistīti ar daļlaika lietojuma tiesībām, ilgtermiņa brīvdienu produktiem, tālākpārdošanas un apmaiņas līgumiem (OV L 33, 3.2.2009., 10. lpp.).”;
                           
                        
            
                  5)
               
               
                  pielikuma 9. punktu svītro.